Perëndimi ndjek me shqetësim zhvillimet në Zimbabve
Britania ka bërë thirrje për qetësi, ndërkohë që thuhet se Presidenti Robert Mugabe është dëbuar nga pushteti dhe mbahet nën arrest shtëpie.
Para ambasadës së Zimbabvesë në Londër kanë filluar festimet nga disa përkrahës të opozitës që shpresojnë se ka marrë fund epoka e Mugabes: thotë një aktivist. Robert Mugabe e ka mbajtur pushtetin për afro katër dekada, shpesh herë duke shtypur kundërshtarët politikë. Pas dhunës që shoqëroi zgjedhjet e 2002, Britania dhe Bashkimi Evropian vendosën ndalim udhëtimi ndaj presidentit. Trazirat e fundit shpërthyen pasi Mugabe shkarkoi nënpresidentin Emerson Mnangagwa, duke hapur rrugën që bashkëshortja e tij, Grace Mugabe të trashëgonte postin presidencial. Të martën në kryeqytetin Harare u futën tanket, një ditë pasi kreu i forcave të armatosura në vend paralajmëroi se do të ndërhynte “nëse Mugabe nuk ndalonte largimin nga partia të përkrahësve të ish-nënpresidentit”. Për momentin nuk dihet ku ndodhet nënpresidenti i shkarkuar. Mendohet se ai është në Afrikën e Jugut dhe pritet të kthehet në atdhe. Ndërkohë thuhet që Robert Mugabe është nën arrest shtëpiak. Analisti Nick Branson thotë se situata duhet trajtuar me kujdes: Sekretari i Jashtëm britanik kishte këtë reagim ndaj marrjes së kontrollit nga ushtria: tha Sekretari Johnson. Bashkimi Evropian bëri thirrje për qetësi: tha zëdhënësja e Komisionit Evropian. Veteranët e luftës për pavarësinë e Zimbabvesë mbeten pjesa më aktive e partisë Zanu-PF. Ndër ta, nënpresidenti Emerson Mnangagwa, për të cilin shumë presin të bëhet presidenti i ardhshëm. Dëbimi i tij nga Mugabe solli ndërhyrjen e ushtrisë: thotë analisti Branson. Ishte kontributi në luftë që e solli Mugaben në pushtet. Tani bashkëluftëtarët e tij mendojnë se qeverisjes së tij i ka ardhur fundi.